speel | mnr.muller
Tag Archives: speel
Die rol van die nar(rator) in die onderwys
Posted on Augustus 17, 2010 by mnr.muller	Standaard
In die verlede was storievertel die enigste wetenskap; die enigste pedagogie. Feite verweef met fiksie.
Kollektiewe kennis is deur oorvertel oorgedra. Soms by die vuur, soms in die veld, soms langs die rivier. Deur storievertel en self-probeer.
Kinders om ‘n kampvuur die klaskamer.
Die rol van die narrator – die ene wat die stories opmaak en oorvertel; wat die kinders se oë laat rek, en die jongelinge laat skater – is steeds vandag relevant.
Tussendeur die powerpoint slides en internet, word die meeste klasgee nog steeds met bordkryt en praat gedoen – en die vermoë van die onderwyser om leerders met blote woorde mee te sleur; hulle verbeeldings te prikkel; hulle te laat lag – bepaal nog merendeels die sukses van kenniskonstruksie by die kind.
Maar vertel ons nog genoeg stories?
Laat ons nog genoeg aan kinders se verbeelding oor – om self kamma-werklikhede in hulle koppe te skep?
Ek dink die wêreld sal ‘n beter plek wees as onderwysers vir kinders Die Kleine Prinsie lees, die verskillende karakters se stemme namaak en hulle die verskillende planete laat onthou.
(Later sou hulle die planete as mind mapping tool kon gebruik – en feite wat hulle moet memoriseer bêre op die ryke verbeeldingswêrelde wat hulle in hulle gedagtes geskep het.)
Filed under Klasgee and tagged die klein prinsie, kreatiwiteit, lag, memoriseer, nar, narrator, speel, verbeelding |	1 Kommentaar
Top 5 posts vandag	Life Skills #11 - Beroepe, vakkeuses en 40 jaar	Seks met ouer vroue	Lang hare en 'n skooluniform	Life skills #7 - mekaar se mangels lek	Leierskap #1 - Stop leerlingrade nou!	Gesprekswolk1 April